Z A P I S N I K
42. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 21. studenog 2024. 
u prostorijama Mjesne samouprave Šestine, Šestinski trg 10,
s početkom u 18:00 sati


NAZOČNI ČLANOVI VIJEĆA:
Kruno Vuk, Jure Tomičić, Jadranka Apostolovski, Ljerka Brući Benko, Lorena Malec Mlinarić, Danijel Jagušt, Maja Pleić

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 42. sjednicu Vijeća Mjesnog odbora Šestine.

Vijeće jednoglasno prihvaća zapisnik 41. sjednice Vijeća, održane 23. listopada 2024. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Financijski plan Mjesnog odbora Šestine za 2025.
2. [bookmark: _Hlk184043505]Plan malih komunalnih akcija Mjesnog odbora Šestine za 2025.
3. Tekuća problematika 
4. Zahtjev za povremeno korištenje prostora
5. Pitanja, prijedlozi i obavijesti



Ad.1. Financijski plan Mjesnog odbora Šestine za 2025.

Predsjednik Vijeća otvara točku dnevnog reda o prijedlogu financijskog plana VMO Šestine za 2025. godinu. Vijeće kratko raspravlja te jednoglasno potvrđuje plan.


Ad.2. Plan malih komunalnih akcija Mjesnog odbora Šestine za 2025.

Predsjednik Vijeća otvara točku dnevnog reda o planu malih komunalnih akcija VMO Šestine za 2025. godinu. Vijeće kratko raspravlja te jednoglasno potvrđuje plan. Ukupan iznos sredstava koja su dodijeljena za MKA od grada su 87.000,00 €.


Ad.3. Tekuća problematika

Predsjednik Vijeća otvara točku dnevnog reda o tekućoj problematici:
· Autobusna linija Dedići – Kuniščak nema promjene
· Živica u Šestinskom prilazu – nema promjena
· Pješački prijelaz uz spomenutu živicu i dalje nije bolje označen te stvara ugrozu za pješake jer nije vidljiv vozačima 
· Prometno ogledalo na izlazu iz ulice Bjelevina još nije postavljeno
· Tabla oznake ulice Herici još uvijek nedostaje
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· metalni nosač koji strši oko 30 cm na nogostupu u ulici Šestinski prilaz i stvara ugrozu za pješake u ulici Šestinski prilaz i dalje nije otklonjen
· Vježbalište na poučnoj stazi Miroslavac i dalje nije sanirano te je i sama staza obrasla i zarasla
· Saniranje vrha ulice Benkov put nakon kopanja se čeka
· Prekopna rupa u ulici Kelkovići (odvojak kč.br. 18) i dalje nije sanirana
· Znak zabrane parkiranja na nogostupu u ulici Vince još nije postavljen
· Čeka se sanacija oborinske odvodnje u ulici Šestinski vrh
· Nedostaju obavijesne ploče na dječjim igralištima u ulici Sjevernjak i Šestinski vijenac. Ploče su očito prijeko potrebne da upozore jer se neki roditelji ne znaju ponašati i ograđena igrališta služe im za istrčavanje pasa, onovno dojave građana o psu unutar parka
· Dječji park Sjevernjak još nije postacljena zaštitna barijera (stup) ili ograda na ulazu u park
· Zatvorena ulica Šestinski prilaz zbog kopanja odvodnje, obilazni pravac kroz ul. Ive Serdara i Gramaču
· Semafor na križanju ulica Podrebernica i Šestinska cesta još uvijek nije postavljen te su gužve pri izlasku iz Podrebernice postale nesnosne



Ad.4. Zahtjev za povremeno korištenje prostora


Predsjednik obavještava članove Vijeća o dobivenom zahtjevu za povremeno korištenje prostora od umirovljenog profesora gitare koji bi održavao individualne sate za školsku djecu.
Vijeće kratko raspravlja te natpolovičnom većinom donosi odluku za dodjelu termina kako je navedeno na zahtjevu te da prije odobrenja priloži i ostalu dokumentaciju kojom potvrđuje nakanu.



Ad.5. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

Raspravom se predlaže postavljanje oglasne ploče unutar prostorija MO Šestine (pred ulaz kod pošte) gdje bi se mogli oglašavati korisnici prostorija i sugrađani.


Sjednica je završila u 19:00 sati. 

KLASA: 024-08/24-003/2263
URBROJ: 251-13-11-2/003-24-2
U Zagrebu, 21. studenog 2024.

Zapisnik obradila: Mirela Gašpert Bertić


              Zapisnik vodio:             					 Predsjednik Vijeća
                Jure Tomičić, v.r.  				        Mjesnog odbora Šestine:
		  			      Kruno Vuk, v.r.	

